Nutarimas skelbtas: Žin., 2011, Nr. 71-3408

Neoficialus nutarimo tekstas

Lietuvos Respublikos Vyriausybė

nutarimas

DĖL LĖŠŲ PASKIRSTYMO TRADICINIŲ LIETUVOS BAŽNYČIŲ IR RELIGINIŲ ORGANIZACIJŲ VADOVYBĖMS

2011 m. birželio 8 d. Nr. 663

Vilnius

Vadovaudamasi Lietuvos Respublikos 2011 metų valstybės biudžeto ir savivaldybių biudžetų finansinių rodiklių patvirtinimo įstatymo (Žin., 2010, Nr. 151-7712) 13 straipsnio 1 dalies 1 punktu, Lietuvos Respublikos Vyriausybė nutaria:

1. Paskirstyti Lietuvos Respublikos 2011 metų valstybės biudžete numatytus 1 800 tūkst. litų asignavimus išlaidoms tradicinių Lietuvos religinių bendruomenių, bendrijų ir centrų maldos namams atstatyti ir kitoms reikmėms taip:

Lietuvos Vyskupų Konferencijai – 1 604 tūkst. litų;

Lietuvos stačiatikių arkivyskupijai – 92,1 tūkst. litų;

Lietuvos Sentikių Bažnyčios Aukščiausiajai Tarybai – 23,5 tūkst. litų;

Rytų Sentikių Cerkvės, neturinčios dvasinės hierarchijos, Vilniaus sentikių religinei bendruomenei – 2,2 tūkst. litų;

Lietuvos Evangelikų Liuteronų Bažnyčios Konsistorijai – 21,4 tūkst. litų;

Lietuvos musulmonų sunitų dvasiniam centrui – Muftiatui – 11,7 tūkst. litų;

Lietuvos žydų religinei bendrijai – 7,7 tūkst. litų;

Kauno žydų religinei bendruomenei – 2 tūkst. litų;

Vilniaus miesto žydų religinei bendruomenei „Chassidie Chabad Lubavitch“ – 1 tūkst. litų.

Šv. Juozapato Bazilijonų ordino Vilniaus vienuolynui – 10,2 tūkst. litų;

Lietuvos karaimų religinei bendruomenei –10,1 tūkst. Litų;

Lietuvos Evangelikų Reformatų Bažnyčios Sinodo Kolegijai – 4,2 tūkst. litų;

Lietuvos Evangelikų Reformatų Bažnyčios – Unitas Lithuaniae – Sinodui – 9,9 tūkst. litų.

Punkto pakeitimai:

Nr. 1483, 2011-12-21, Žin., 2011, Nr. 158-7472 (2011-12-24)(papildyta13-14 pastraipomis)

2. Pavesti Finansų ministerijai išmokėti iš Finansų ministerijos programos „Tradicinių Lietuvos religinių bendruomenių, bendrijų ir centrų maldos namų atstatymo ir kitos reikmės“ lėšų 1 punkte nurodytas lėšas pagal tradicinių Lietuvos religinių bendruomenių, bendrijų ir centrų pateiktus mokėjimo prašymus, nesudarant su šiomis institucijomis Lietuvos Respublikos valstybės biudžeto lėšų naudojimo sutarčių.

Ministras Pirmininkas	Andrius Kubilius

Finansų ministrė	Ingrida Šimonytė

_______________________

Pakeitimai:

1.

Lietuvos Respublikos Vyriausybė, Nutarimas

Nr. 1483, 2011-12-21, Žin., 2011, Nr. 158-7472 (2011-12-24)

DĖL LIETUVOS RESPUBLIKOS VYRIAUSYBĖS 2011 M. BIRŽELIO 8 D. NUTARIMO NR. 663 "DĖL LĖŠŲ PASKIRSTYMO TRADICINIŲ LIETUVOS BAŽNYČIŲ IR RELIGINIŲ ORGANIZACIJŲ VADOVYBĖMS" PAKEITIMO

*** Pabaiga ***

Redagavo Aušra Bodin (2011-12-27)

aubodi@lrs.lt